CELEX: 62016CN0150
Language: hr
Date: 2016-03-14 00:00:00
Title: Predmet C-150/16: Zahtjev za prethodnu odluku koji je 14. ožujka 2016. uputio Curtea de Apel Craiova (Rumunjska) – Fondul Proprietatea SA protiv Complexul Energetic Oltenia SA

6.6.2016   
            
            
               HR
            
            
               Službeni list Europske unije
            
            
               C 200/8
            
         Zahtjev za prethodnu odluku koji je 14. ožujka 2016. uputio Curtea de Apel Craiova (Rumunjska) – Fondul Proprietatea SA protiv Complexul Energetic Oltenia SA
   (Predmet C-150/16)
   (2016/C 200/13)
   Jezik postupka: rumunjski
   
      Sud koji je uputio zahtjev
   
   Curtea de Apel Craiova
   
      Stranke glavnog postupka
   
   
      Tužitelj u prvostupanjskom postupku i žalitelj: Fondul Proprietatea SA
   
      Tuženik u prvostupanjskom postupku i žalitelj: Complexul Energetic Oltenia SA
   
      Prethodna pitanja
   
   
            
               1.
            
            
               Predstavlja li odluka koju je donijela glavna skupština društva COMPLEXUL ENERGETIC OLTENIA SA – pri čemu je u glasovanju sudjelovala Rumunjska država koju je zastupao Ministerul Economiei – Departamentul pentru energie, u svojstvu dioničara koji drži 77,17 % kapitala tog društva – kojom je društvo COMPLEXUL ENERGETIC OLTENIA SA odlučilo da će dug kojeg društvo SC ELECTROCENTRALE GRUP SA ima prema njemu u iznosu od 28 709 475,13 leja prestati na način da se umjesto plaćanja prenese imovina koja se sastoji od dobra upisanog u zemljišnoj knjizi Općine Chișcani, Okruga Brăila, pod brojem 70301, i u kojoj je istodobno određeno da će mu društvo SC ELECTROCENTRALE GRUP SA platiti razliku između tržišne vrijednosti imovine i visine tražbine društva, držanu potporu u smislu članka 107. Ugovora o funkcioniranju Europske unije, odnosno rad li se o tome da (i) je to mjera financiranja od strane države ili posredstvom državnih fondova, (ii) da je selektivne naravi i (iii) da može utjecati na razmjenu između država članica?
            
         
            
               2.
            
            
               U slučaju pozitivnog odgovora na prvo pitanje, potpada li takva potpora pod obvezu obavješćivanja iz članka 108. stavka 3. Ugovora o funkcioniranju Europske unije?